**OBRAZLOŽENJE ZA**

**NACRT PRIJEDLOGA PRAVILNIKA O DOPUNAMA PRAVILNIKA O SIGURNOSTI IGRAČAKA**

Prijedlogom pravilnika izvršit će se nastavak usklađivanja nacionalnog zakonodavstva u području sigurnosti igračaka zbog usvajanja nove pravne stečevine Europske unije u tom području.

Prijedlogom pravilnika u nacionalno zakonodavstvo prenose se odredbe sljedećih akata Europske unije:

– Direktiva Komisije (EU) 2015/2115 оd 23. studenoga 2015. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Priloga II. Dodatka C Direktive 2009/48/EZ Europskog parlamenta i Vijeća o sigurnosti igračaka, u pogledu formamida(Tekst značajan za EGP) (SL L 306, 24.11.2015.),

– Direktiva Komisije (EU) 2015/2116 оd 23. studenoga 2015. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka, u pogledu benzizotiazolinona  (Tekst značajan za EGP) (SL L 306, 24.11.2015.),

– Direktiva Komisije (EU) 2015/2117 оd 23. studenoga 2015. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Priloga II. Dodatka C Direktive 2009/48/EZ Europskog parlamenta i Vijeća o sigurnosti igračaka, u pogledu klorometilizotiazolinona i metilizotiazolinona kao pojedinačnih tvari te kao smjese u omjeru 3: 1 (Tekst značajan za EGP) (SL L 306, 24.11.2015.).

Prijedlogom pravilnika proširuju se odredbe Priloga II. Posebni sigurnosni zahtjevi, Dodatak C, dodavanjem novih posebnih graničnih vrijednosti za kemikalije (formamid, benzizotiazolinon, klorometilizotiazolinon i metilizotiazolinon) koje se koriste u igračkama.